Prvé stopy po stratenom Boeingu, našli ich 500 km mimo kurzu
Stratené lietadlo s 239 pasažiermi zrejme letelo ešte asi päťsto kilometrov po tom, čo stratilo akýkoľvek kontakt s letovými dispečermi.
Napriek predchádzajúcim správam sa údajne nepodarilo nájsť žiadne stopy po havárii lietadla ani 239 ľuďoch, ktorí boli na palube.
Malajzijské vojenské letectvo pomocou radaru objavilo v Melackom prielive prvé stopy po lietadle, ktoré zmizlo ešte v sobotu počas letu z Kuala Lumpuru do Pekingu. Boeing 777 s 239 osobami na palube sa po poslednom kontakte s letovou kontrolou v meste Kota Bharu odklonil niekoľko sto kilometrov smerom na západ.
Súvisiace:
"Po Kota Bharu zmenil kurz a klesol na nižšiu výšku. Doletel do Melackého prielivu," povedal nemenovaný vojenský dôstojník blízky vyšetrovaniu. Melacký prieliv leží v Juhočínskom mori medzi Malajzijským polostrovom a ostrovom Sumatra. Znamenalo by to, že lietadlo letelo ešte asi 500 kilometrov po tom, čo stratilo akýkoľvek kontakt s dispečermi. Táto správa zatiaľ nie je potvrdená a vyšetrovatelia zmiznutia stroja spoločnosti Malaysia Airlines ju ešte overujú.
Pátranie po lietadle pokračuje v utorok už štvrtým dňom, napriek vysokému nasadeniu sa však stále nepodarilo nájsť žiadne konkrétne stopy po havárii. Stroj letiaci z Kuala Lumpuru do Pekingu zmizol z obrazoviek v sobotu nadránom malajzijského času, keď sa mal nachádzať nad Thajským zálivom.
Po troskách pátrajú desiatky lietadiel a lodí zo siedmich krajín, zatiaľ čo sa v médiách objavujú rôzne špekulácie vrátane možnosti teroristického útoku. Interpol totiž v nedeľu potvrdil, že dvaja cestujúci použili ukradnuté pasy. Malajzijská polícia už zistila, že jeden z nich patril 19-ročnému Iráncovi, ktorý chcel v Nemecku požiadať o azyl. Nepredpokladá, že by mal väzby na teroristov.
Viac sa o záhade zmiznutého lietadla dočítate ----> TU
Pápeža Františka po generálnej audiencii vyšetrili v nemocnici
Pápeža Františka previezli v stredu po pravidelnej generálnej audiencii vo Vatikáne na lekárske vyšetrenie do Gemelliho nemocnice v Ríme.
Navaľná v pléne EP: Putin musí zaplatiť za to, čo urobil Rusku
Ruský prezident Vladimir Putin musí zaplatiť za to, čo urobil Rusku a susednej Ukrajine a aj za "vraždu" opozičného politika Alexeja Navaľného.
Von der Leyenová navrhuje využiť zmrazené ruské zisky pre ukrajinskú armádu
Predsedníčka Európskej komisie uviedla, že Európska únia by mala zvážiť možnosť využiť zisky zo zmrazených ruských aktív na nákup vojenských zásob pre Ukrajinu.
Navaľného pohreb bude v piatok v moskovskom chráme
Pohreb ruského opozičného politika Alexeja Navaľného sa uskutoční v piatok popoludní v bohorodičnom Chráme ikony Utíš môj smútok v moskovskom rajóne Maryno.